Прехвърлен е в Западния отряд и участва в рекогносцировките по време на обсадата на Плевен и организирането на блокадния пръстен около града в участъка на генерал-лейтенант Иван Ганецки. Награден е със златно оръжие „За храброст“ и Орден „Свети Георги“ IV ст. Провежда рекогносцировка на Тревненския проход при Преминаването на Южния отряд през Стара планина и достига до Сан Стефано. Като военен инженер и топограф изминава най-трудните пътища на войната. Повишен е във военно звание генерал-майор от 1878 г.